3 ຄົນເສຍຊີວິດ ຍ້ອນກິນນົມພິດຢູ່ຈີນ
ນໍ້ານົມເປັນພິດ ເຮັດໃຫ້ເດັກນ້ອຍຈີນ 3 ຄົນເສຍຊີວິດແລະອີກ 35 ຄົນປ່ວຍ
ສື່ມວນຊົນຂອງທາງການຈີນລາຍງານວ່າ ມີເດັກນ້ອຍ 3 ຄົນເສຍຊີວິດແລະອີກ 35 ຄົນລົ້ມປ່ວຍຫຼັງຈາກໄດ້ກິນນໍ້າ ນົມທີ່ມີສານເຄມີປະສົມຈາກຟາມຈຳໜ່າຍນົມ 2 ແຫ່ງໃນ ພາກຕາເວັນອອກສຽງເໜືອຂອງຈີນ ອົງການຂ່າວຊິນຫົວລາຍງານໃນວັນສຸກມື້ນີ້ວ່າສ່ວນໃຫຍ່ ຂອງຜູ້ທີ່ລົ້ມປ່ວຍ 35 ຄົນ ແມ່ນເປັນເດັກນ້ອຍທີ່ມີອາຍຸ ຕໍ່າກວ່າ 14 ປີຊຶ່ງໃນເວລານີ້ກຳລັງໄດ້ຮັບການປິ່ນປົວພະ ຍາບານທີ່ໂຮງໝໍ 2 ແຫ່ງໃນເມືອງ Pingliang ແຂວງ Gansu ຊິນຫົວລາຍງານວ່າ ການສືບສວນໃນຂັ້ນຕົ້ນສະແດງ ໃຫ້ເຫັນວ່າພວກເຄາະຮ້າຍທັງໝົດໄດ້ເບື່ອສານ Nitrite ຫຼັງຈາກໄດ້ກິນນົມຈາກຟາມຈຳໜ່າຍນົມຢູ່ໃນເຂດທ້ອງ ຖິ່ນທັງສອງ ສານໄນເຕຣັດ ແມ່ນໃຊ້ສຳລັບປ້ອງກັນບໍ່ໃຫ້ຊີ້ນເນົ່າ ລາຍງານຂ່າວແຈ້ງວ່າ ຟາມທັງ 2 ແຫ່ງໄດ້ຖືກສັ່ງໃຫ້ປິດກິດຈະການແລະພວກບໍລິຫານ ງານກໍພວມຖືກສືບສວນ